b'\n_START_ARTICLE_\nBrazilski kav\xc4\x8dukovec\n_START_SECTION_\nOpis\n_START_PARAGRAPH_\nTo drevo, ki zraste do 18 metrov visoko je glavni vir kav\xc4\x8duka v Braziliji, ki je njegova domovina. Rastline so dvodomne in imajo cvetove zdru\xc5\xbeene v pakobule. Iz oplojenih cvetov se razvijejo plodovi, v katerih so po trije ore\xc5\xa1ki, dolgi okoli 2 cm. Listi so na veje name\xc5\xa1\xc4\x8deni premenjalno in so sestavljeni iz treh ovalnih in na konceh za\xc5\xa1iljenih listi\xc4\x8dev. Peclji listov so dolgi. Rastlina na ranjenih mestih izlo\xc4\x8da gost bel mle\xc4\x8dek, iz katerega se pridobiva guma.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nIz amazonskih gozdov so kasneje brazilski kav\xc4\x8dukovec odnesli tudi v druge tropske de\xc5\xbeele. Leta 1876 je Angle\xc5\xbe H. Wickam seme tega drevesa prinesel na \xc5\xa0ri Lanko, kjer je zasadil prvo planta\xc5\xbeo izven Brazilije. Danes so tovrstne planta\xc5\xbee pogoste tudi v Maleziji in po celi Indokini._NEWLINE_Drevo se razmno\xc5\xbeuje s semeni, pa tudi s potaknjenci. Drevo raste hitro in je v \xc5\xa1estem letu pripravljeno za izkori\xc5\xa1\xc4\x8danje. Zrelo postane pri starosti osmih let.'